Signe Wenneberg

Signe Marie Wenneberg (født 12. april 1968 på Sydsjælland) er en dansk journalist, forfatter og foredragsholder. Selvstændig kommunikationsrådgiver med egen virksomhed. Samt indehaver af www.botaniskgin.dk med sine sønner stiftet 2018.

I 2016 stiftede hun blogmediet "POV International" sammen med Morten Bay og Annegrethe Rasmussen. Hun havde titel af kreativ redaktør 1.2.2016-1.1.2018. Her blev ejerskabet af POV overgivet til fællesskabet. Wenneberg skriver i dag på sin blog signewenneberg.dk og på Instagramkontoen signewenneberg.

Signe Wenneberg har læst retorik og kulturformidling på Københavns Universitet i 1991-1997. Hun har siden arbejdet som fast kulturskribent ved Politiken, som programmedarbejder ved TV 2 og DR, som undervisningsassistent ved Københavns Universitet, chefkonsulent hos Kjaer & Kjerulf, administrerende direktør ved mediebureauet Vizeum, ligesom hun er tidligere formand for Miljømærkenævnet - Svane-mærket/Blomst-mærket. Hun fungerer til daglig som selvstændig rådgiver med fokus på især kunder inden for klima, grønt forbrug, bæredygtigt byggeri og fødevareområdet. 

Wenneberg har udgivet flere bøger om have, mad, kommunikation og politik. Hun har været redaktør af brevkasser i bl.a. Bo Bedre og Ude og Hjemme. Desuden var hun formand og stifter af bl.a. netværket Albrightgruppen (2006-2015) og Burhønsenes Befrielsesfront, der siden 2011 arbejder for bedre dyrevelfærd.

Wenneberg modtog i 2013 prisen som Årets Ægtivist (Dyrenes Beskyttelse), samt prisen for "Årets bog om mad". Byggede i 2014 verden første FSC-certificerede hus - bestående af 98,7 pct træ og på pæle. Huset er beliggende på landet i Gribskov.

Wenneberg har arbejdet med velgørenhed for Røde Kors, Danmission, Danida og Dansk Flygtningehjælp, er ambassadør for FSC-mærket træ og Earth Hour (WWF) og senest Fairtrademærket og Plan Børnefonden. Tidligere med i bestyrelsen bag Maritime Nyttehaver og formand for Irmas interimbestyrelse 2015-2016. Wenneberg var medlem af Det Etiske Råd (udpeget af fødevareminister Karen Hækkerup) fra 2013 til udgangen af 2016.

Wenneberg sidder siden 2015 i bestyrelsen for Underværker Realdania 2015 og i bestyrelsen for Friland (økologisk kød) siden 2016-2022.

Wenneberg er bosiddende i Hellerup.

I 2011 opstillede Signe Wenneberg som folketingskandidat for Socialdemokraterne i Gentofte, men blev ikke indvalgt ved folketingsvalget den 15. september.

Bibliografi 
 Kunsten at gøre sig umage (1997)
 Skrivehåndbogen (1997)
 Kære far og mor – skilsmissegenerationens voksne børn fortæller (red., 1997)
 Borgerlige ord efter revolutionen (med Henrik Dahl, Christine Antorini m.fl., 1999)
 Fem@il (bidrag, 2000)
 Den første have (2002)
 Den første have (2003)
 Heldige kartofler (2003)
 Komsammen (2005)
 101 Børneideer (med Nicoline Olsen, 2007)
 Morgenfruer og løjtnantshjerter – en havehuskebog (2008)
 Haveterapi (2009)
 Lev livet selv (2010)
 Den første have (2002/2011)
 Spis din have - klimakrisen set fra køkkenhaven (2012)
 Floras Blomsterbog - om flora danica (2013)
 Altanen - din have i højden (2014)
 Byg Bæredygtigt - med træ, genbrug og nøjsomhed (2015)
 Grønne Hverdagstips - små handlinger der gør en stor forskel (2016)
 Hvad jeg ved om at holde høns (april 2017).

Kilder

Eksterne henvisninger 
 
 Signe Wennebergs hjemmeside
 KVINFO's ekspertdatabase om Signe Wenneberg

Faglitterære forfattere fra Danmark
Tidligere folketingskandidater fra Socialdemokraterne
Journalister fra Danmark
Erhvervskvinder
Erhvervsfolk fra Danmark
Journalister ved Politiken
Dansksprogede forfattere fra Danmark
Personer i Kraks Blå Bog
Ansatte i DR
Ansatte ved TV 2
Alumni fra Københavns Universitet